**Larry Parks** (født **Samuel Klausman Lawrence Parks** 13. desember 1914, død 13. april 1975) var en amerikansk teater- og filmskuespiller. Karrieren hans hadde omfattet både biroller og hovedroller før den opphørte da han innrømmet at han en gang hadde vært medlem av en celle i det amerikanske kommunistpartiet. Det førte til at han ble svartelistet av alle studioene i Hollywood. Hans best kjente roller var som Al Jolson, som han portretterte i to filmer, *The Jolson Story* (1946), og *Jolson Sings Again* (1949).

Bakgrunn
--------

Han vokste opp i Joliet, Illinois. Parks tok eksamen ved Joliet Township High School i 1932. Han studerte medisin ved University of Illinois, men tok bare første avdeling av medisinstudiet. I noen få år var han medlem av et omreisende teaterselskap før han fikk kontrakt med Columbia Pictures i 1941. 

Parks med Teresa Wright i *The Happiest Day*, en oppsetning på Ford Theatre i 1954.
Som de fleste av Columbias skuespillere på kontrakt spilte han biroller i høykostnadsfilmer, og hadde større roller i B-filmer, som for eksempel *Atlantic Convoy* i 1942.

Da Columbia forberedte en biografisk film om Al Jolson hadde de mange store navn på lista for tittelrollen, deriblant James Cagney og Danny Thomas, Larry Parks var den første som ble intervjuet. Parks imponerte produsentene og fikk rollen, han var da 31 år gammel. Hans spill i *The Jolson Story* (1946) gav ham en Oscarnominering som beste skuespiller.

Etter at Parks hadde blitt en stjerne ga Columbia ham roller i påkostede produksjoner, (inklusive et par kostymefilmer) frem til han spilte i oppfølgeren, *Jolson Sings Again* (1949), som var en annen stor kassasuksess. Han spilte i filmen mot Barbara Hale, og igjen mot henne i komedien *Emergency Wedding*.

I 1951 ble Parks innkalt til å møte Senatets komité for uamerikansk virksomhet, under trussel om å bli svartelistet i filmindustrien. Han ba om slippe å forklare seg, men til ingen nytte. Parks avga gråtende sin forklaring, men ble likevel svartelistet. Han måtte oppgi navn på tidligere kolleger og gav disse til komiteen. Som følge av dette droppet Columbia Pictures ham, og en romantisk komedie planlagt for Metro-Goldwyn-Mayer ble lagt på is i tre år. Parks spilte bare i noen få filmer til, og forsøkte å livnære seg ved tilfeldige spilleoppdrag og fjernsynsprogrammer. Hans siste store rolle var i en film av John Huston, *Freud the Secret Passion* (1962).

Parks forlot til slutt filmindustrien og etablerte en vellykket virksomhet innen eiendomsbransjen. Sammen med sin kone Betty Garrett eide han mange leiegårder rundt om i storbyen Los Angeles. I stedet for å selge leilighetene så snart de var ferdige, valgte Parks å satse på utleievirksomhet, noe som viste seg å bli svært lønnsomt. Under denne perioden opptrådte paret tidvis i Las Vegas, på sommerstevner og med omreisende teatere samt på Broadway.

Familie
-------

Parks giftet seg med skuespillerinnen Betty Garrett i 1944. Garrett spilte i Hollywood i filmer som *On the Town* og på TV som herskapsfruen Edna Babish i *Laverne and Shirley*. Hennes karriere fikk også problemer som et resultat av hennes ekteskap med Parks, og de to tilbragte mye av 1950-åra med teater og musical variety show. Sammen hadde de to sønner, skuespiller Andrew Parks og komponist Garrett Parks. Han var også gudfar til skuespilleren Jeff Bridges.

Parks døde av hjerteinfarkt 60 år gammel.

Filmografi
----------

* *Mystery Ship* (1941), Tommy Baker
* *Harmon of Michigan* (1941), Harvey
* *You Belong to Me* (1941), Blemish
* *Three Girls About Town* (1941), Reporter
* *Sing for Your Supper* (1941), Mickey
* *Harvard, Here I Come!* (1941), Eddie Spellman
* *Blondie Goes to College* (1942), Rusty Bryant
* *Canal Zone* (1942), Recruit Kincaid
* *Alias Boston Blackie* (1942), Joe Trilby
* *North of theVRockies* (1942), Jim Bailey
* *Hello, Annapolis* (1942), Paul Herbert
* *Submarine Raider* (1942), Sparksie
* *They All Kissed the Bride* (1942), Joe Krim
* *Flight Lieutenant* (1942), Cadet Sandy Roth
* *Atlantic Convoy* (1942), Gregory
* *A Man's World* (1942), Chick O'Driscoll
* *The Boogie Man Will Get You* (1942), Bill Layden
* *You Were Never Lovelier* (1942), Tony
* *Power of the Press* (1942), Jerry Purvis
* *Reveille with Beverly* (1943), Eddie Ross
* *Redhead from Manhattan* (1943), Flirt
* *First Comes Courage* (1943), Capt. Langdon
* *Destroyer* (1943), Ens. Johnson
* *Is Everybody Happy?* (1943), Jerry Stewart
* *The Deerslayer* (1943), Jingo-Good
* *The Racket Man* (1944), Larry Lake
* *Hey, Rookie* (1944), Jim Leighter
* *Jam Session* (1944), Actor at Superba Pictures
* *The Black Parachute* (1944), Michael Kaligor Lindley
* *Stars on Parade* (1944), Danny Davis
* *Sergeant Mike* (1944), Pvt. Tom Allen
* *She's a Sweetheart* (1944), Rocky Hill
* *Counter-Attack* (1945), Kirichenko
* *Renegades* (1946), Ben Dembrow (Ben Taylor)
* *The Jolson Story* (1946), Al Jolson
* *Down to Earth* (1947), Danny Miller
* *The Swordsman* (1948), Alexander MacArden
* *The Gallant Blade* (1948), Lt. David Picard
* *Jolson Sings Again* (1949), Al Jolson
* *Emergency Wedding* (1950), Peter Judson Kirk Jr.
* *Love Is Better Than Ever* (1952), Jud Parker

Etter at han ble svartelista:
* *Tiger by the Tail* (UK,1955), John Desmond
* *Freud: The Secret Passion* (UK, 1962), Dr. Joseph Breuer

Referanser
----------

1. 1 2   Find a Grave, Find a Grave 2019, besøkt 9. oktober 2017[Hentet fra Wikidata]
2. 1 2   Internet Broadway Database, Internet Broadway Database person-id 55583, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6184qzn, besøkt 9. oktober 2017[Hentet fra Wikidata]
4. 1 2   Internet Broadway Database, Internet Broadway Database person-id 55583, besøkt 20. april 2023[Hentet fra Wikidata]
5. ↑  Died: 13 April 1975 (13. april 1975). «Larry Parks | BFI | BFI». Explore.bfi.org.uk. Arkivert fra originalen 22. januar 2016. Besøkt 13. april 2014.
6. ↑  Silverman, Stephen M. : *Dancing on the Ceiling: Stanley Donen and his Movies.*
7. 1 2  Garrett, s. 125-152

Eksterne lenker
---------------

* (en) Larry Parks på Internet Movie Database Rediger på Wikidata

* (sv) Larry Parks i Svensk Filmdatabas Rediger på Wikidata

* (da) Larry Parks på Filmdatabasen Rediger på Wikidata

* (fr) Larry Parks på Allociné Rediger på Wikidata

* (en) Larry Parks på AllMovie Rediger på Wikidata

* (en) Larry Parks hos Turner Classic Movies Rediger på Wikidata

* (en) Larry Parks hos The Movie Database Rediger på Wikidata

* (en) Larry Parks hos Internet Broadway Database Rediger på Wikidata

* (en) Larry Parks hos Internet Broadway Database Rediger på Wikidata
Internet Movie Database
* Video: *The Jolson Story* compilation of film clips
* (en) Larry Parks hos Find a Grave
* Photographs and literature

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** SUDOC **·** NKC **·** BNE
 |